|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 15.07. – 21.07.2024 г. (29- та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 35 случая на заразни заболявания, от които:

1. Грип и остри респираторни заболявания (ОРЗ) - 27случая.

Общата заболяемост от грип и ОРЗ за областта е 37,34 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 8 | 5 | 7 | 7 | - | 27 | 37,34 %оо |

1. Въздушно-капкови инфекции - 4 случая на варицела;
2. Коклюш: 2 случая. Няма регистрирани случаи на морбили;
3. Чревни инфекции - 2 случая на ентероколит;
4. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършена е 1 проверка здравни изисквания;

Извършени епидемиологични проучвания на регистрирани заразни болести - 8 бр.

Лабораторен контрол на противоепидемичния режим в детски градини, лечебни заведения и социални заведения- 85 бр. паразитологични проби с 3 положителни резултата.

**През** **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Получени и обработени 4 бр. Оперативни сведенияс данни за второ тримесечие на 2024 г. от лечебни заведения за болнична помощ.

За периода са извършени общо 12 бр. проверки на лечебни заведения за болнична помощ. От тях 9 бр. по медицински стандарти, 1 цялостна проверка на МБАЛ-Балчик и 2 бр. по Наредба 3/2019 г. за субсидиране на лечебните заведения.

Изготвено 1 бр. Удостоверение по чл. 59 за оценка на потребност от извънболнична медицинска помощ по дентална медицина.

Изготвени и изпратени документи в Изпълнителна агенция „Медицински надзор“ за промяна на обстоятелствата на лечебно заведение за извънболнична помощ по дентална медицина. Изпратени документи на СБР-Тузлата за промяна в обстоятелствата по издадено разрешение за лечебна дейност и изпращане на ИАМН.

Приети и обработени жалби – 3 бр.

За периода в РКМЕ са приети и обработени 103 медицински досиета, извършени са 91справки, изготвени са 102 преписки и 212 бр. МЕД за протокола за ТП на НОИ, проверени са 92 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол: 1** експертен съвет при РЗИ-Добрич. Разгледан е **1** проект и е издадено **1** здравно заключение. Извършени са **7** проверки на обекти с обществено предназначение (ООП) в процедура по регистрация, вкл. и по предписания. Издадени са **2** предписания за предприемане на задължителни хигиенни мерки. Регистрирани са **3** обекта с обществено предназначение.

През периода са извършени общо **92 проверки** по текущия здравен контрол в обекти с обществено предназначение, Реализираните **насочени проверки са** **общо 96: 30** от тях са извършени във връзка с контрола по тютюнопушенето и продажбата на алкохол; **46** – контрол върху ДДД-мероприятията; **5** – насочени проверки по предписания, **1** – насочена проверка по сигнал; **10** - тематични проверки (от които 2 - оценка хигиенното състояние и водноспасителната дейност на плажовете, 7 – за спазване на Методично указание за борба с легионелозите в места за настаняване (хотели, мотели, почивни станции, вили, къщи за гости и др.) и 1 проверка на пуснатите на пазара слънцезащитни козметични продукти); проверени са **4** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико-химичен: физико-химичен и микробиологичен контрол – **3 бр.** проби – не съответстват по микробиологични показатели (2 – по показател „Колиформи“ и 1 – по показатели „Колиформи“ и „Ешерихия коли“)

Минерални води: не са пробонабирани.

Води за къпане:

• води от плувни басейни: физико-химичен и микробиологичен контрол - **58 бр.** проби, от тях **25 бр.** проби са нестандартни (20 – по показател по „перманганатна окисляемост”; 2 – по показатели „амоняк“ и „перманганатна окисляемост”; 2 – по показател „амоняк“ и 1 – по показател „рН”).

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: насочен здравен контрол във връзка с жалба – в **1** обект са проведени общо **6** бр. измервания на физичен фактор шум – съответстват на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- издадени са **4** предписания за провеждане на задължителни хигиенни мерки и **1** предписание за спиране експлоатацията на обект с обществено предназначение;

- издадена е 1 заповед за спиране експлоатацията на обект с обществено предназначение;

- съставен е **1** акт за установено административно нарушение на юридическо лице.

**Дейности по профилактика на болестите и промоция на здравето (ПБПЗ):**

Оказани са **2** методични дейности на **2** лица (педагог и уредник на пенсионерски клуб) във връзка с дейности по Национална програма за профилактика на хроничните незаразни болести.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **15.07. – 21.07.2024 г.** по чл. 56 от Закона за здравето са извършени **30** проверки в **30** обекта (30 други закрити обществени места по смисъла на § 1а от допълнителните разпоредби на Закона за здравето).

Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

